burgasdotpro/wikipedia huggingface dataset:
Sympathy for the Devil

„Sympathy For The Devil“ je pieseň anglickej skupiny Rolling Stones. Vyšla ako prvá pieseň na ich siedmom štúdiovom albume "Beggars Banquet" z roku 1968. Pôvodný názov skladby bol "The Devil Is My Name".
Skladbu „Sympathy for the Devil“ napísal spevák Mick Jagger a gitarista Keith Richards, z väčšej časti to bolo dielo Jaggera. Pôvodné inšpirácie viedli skladateľov k použitiu folkovej hudby. Text bol inšpirovaný románom Michaila Bulgakova "Majster a Margaréta". 
Bulgakovovu knihu dostal Mick Jagger od svojej vtedajšej priateľky Marianne Faithfull. Poprel, že by pieseň bola oslavou satanizmu. Je o odvrátenej, "temnej" stránke človeka.
Americká skupina Guns N’ Roses vydala v roku 1994 coververziu skladby.
Pieseň „Sympathy for the Devil“ sa nachádza na 32. mieste zoznamu 500 najlepších skladieb všetkých čias, ktorý v roku 2004 zverejnil časopis "Rolling Stone."
V roku 2003 Rolling Stones vydali pieseň ako "maxi-singel" so štyrmi rôznymi verziami.
Hate to Say I Told You So

„Hate to Say I Told You So“ je pieseň švédskej skupiny The Hives z ich druhého albumu "Veni Vidi Vicious". 4. decembra 2000 vyšla ako prvý singel z tohto albumu. V marci 2005 v ankete časopisu "Q magazine" skončila na 54. mieste v rebríčku 100 najlepších gitarových skladieb. 
Na konecrte v roku 2002 zahrala coververziu piesne skupina Foo Fighters. Pieseň bola aj na soundtracku k filmu Spider-Man.
Tónový jazyk

Tónový jazyk je z hľadiska fonologickej typológie taký jazyk, v ktorom má tón rozlišovaciu funkciu. To znamená, že tón, akým je slovo prednesené, má zásadný význam pre rozlíšenie významu rôznych slov, ktoré inak znejú úplne rovnako.
Jazyky môžu rozlišovať až 5 rôznych tónov (v jednom jazyku), napr. extra vysoký, vysoký, stredný, nízky, extra nízky, stúpavý, klesavý a pod.
Tónovými jazykmi prevažne hovoria ľudia v subsaharskej Afrike (napr. igboština, jorubčina) a v juhovýchodnej Ázii (napr. čínština).
Múka

Múka je surovina, ktorá sa získava z obilnín mletím. V minulosti sa obilie mlelo vo vodných mlynoch. Múka sa využíva najmä na pečenie chleba a rôznych druhov pečiva, koláčov, na zahusťovanie omáčok, do pudingov.
Múka môže byť hladká, polohrubá alebo hrubá. Označenie 00 označuje hrubosť namletia zrna, 00 je jednou z najjemnejších múk.
BlindUbuntu

BlindUbuntu je linuxová distribúcia založená na Ubuntu, prispôsobená pre ťažko zrakovo postihnutých a nevidiacich užívateľov počítačov.
Ulan-Ude

Ulan-Ude (, buriat. "Улаан-Yдэ", do roku 1934 Verchneudinsk ("Верхнеу́динск")) je hlavné mesto Buriatska v rámci Ruskej federácie, s približne 437-tisíc obyvateľmi.
Poloha.
Nachádza sa predhorí hôr Jablonovyj Chrebet, na sútoku riek Selenga a Uda, približne juhovýchodne od Bajkalského jazera v nadmorskej výške , približne od Moskvy. Mesto leží na transsibírskej magistrále a začína sa tu Transmongolská magistrála vedúca cez Ulanbátar do Pekingu.
Dejiny.
Ulan-Ude bolo založené v roku 1666 ruskými kozákmi ako zimný tábor (pôvodne označovaný ako Udinsk). Neskôr v roku 1689 rozšírený ako pevnosť. Mestské práva získal v roku 1775. V rokoch 1775 – 1935 sa mesto nazývalo Verchneudinsk (rus. Верхнеудинск). Čoskoro jeho význam pre výhodnú polohu narastal. V roku 1783 sa stalo centrom ujezdu. Bolo dôležitou dopravnou križovatkou v regióne Zabajkalska, ale aj priemyselným centrom. Bolo i miestom politického vyhnanstva, kam posielala svojich odporcov cárska vláda. Mesto sa výrazne rozvíjalo po vybudovaní železnice (transsibírska magistrála). Počas občianskej vojny ho napokon obsadili boľševici. V roku 1934 mesto premenovali na Ulan-Ude, čo v buriatčine znamená Červená Uda.
Biafra (štát)

Biafra, dlhý tvar Biafranská republika, bol väčšinou štátov sveta neuznaný štát Ibov, ktorý existoval v rokoch 1967 až 1970 na juhovýchode Nigérie. V roku 1970 bol potlačený federálnymi jednotkami po občianskej vojne.
God Save the Queen (skladba)

„God Save the Queen“ je singel skupiny Sex Pistols z albumu "Never Mind the Bollocks, Here’s the Sex Pistols". Bol vydaný v roku 1977 a kvôli kontroverznému textu bol zakázaný BBC. Na obale singla je zobrazená kráľovná Alžbeta II..
Singel vyšiel 27. mája 1977 a bol vnímaný verejnosťou ako útok proti kráľovnej a kráľovskej monarchii. Titul je rovnaký ako názov anglickej hymny God Save the Queen a pieseň bola rozporuplná pre svoj text, v ktorom sa spomína fašistický režim a Anglicko bez budúcnosti ("no future").
V rebríčku anglických singlov sa umiestnil na druhom mieste. Magazín "Rolling Stone" ho umiestnil na 173. miesto v rebríčku najlepších 500 piesní.
Coververzie.
Na EP skupiny Anthrax "Armed and Dangerous" vyšla coververzia tejto piesne, ďalšiu vydali Motörhead na albume "We Are Motörhead". Túto pieseň zahrali na MTV EMA 2007 aj Foo Fighters, ktorej frontman Dave Grohl podporuje túto pieseň ako rockovú klasiku.
Dusk... and Her Embrace

Dusk... and Her Embrace je druhým riadnym štúdiovým albumom skupiny Cradle of Filth. Po zvukovej stránke sa album značne odlišuje od predošlých vydaných hudobných nosičov (vrátane EP "Vempire (Dark fearytales in phallustein)"). Hudba je rýchlejšia, viac vyzretejšia a spevácky výkon Dani Filtha je lepší. 
Širšou inšpiráciou pre album sú diela spisovateľa Sheridana Le Fanua, veľa skladieb naznačuje tému vampirizmu, i keď upíri nie sú v piesňach priamo spomenutí.
Niektoré vydania albumu obsahujú tri bonusové skladby: coververziu Slayerovej skladby „Hell Awaits“, inštrumentálnu verziu songu „Carmilla's Masque“ a prerobenú skladbu „Nocturnal Supremacy '96“ z ich EP "V Empire".
Zoznam skladieb.
Autormi skladieb sú Cradle of Filth, texty napísal Dani Filth.
Bonusové skladby v edícii "Coffin Box Set" sú:
10. „Hell Awaits“ (coververzia od Slayera) – 5:38
11. „Carmilla's Masque“ – 2:54
Verzia "Digipack" má medzi štvrtou a piatou skladbou ako bonus:
5. „Nocturnal Supremacy '96“ - 5:58
Čita

Čita () je mesto v Rusku na ruskom Ďalekom východe a bolo centrom rovnomennej oblasti, no dnes je centrom Zabajkalského kraja, do ktorej sa táto oblasť včlenila. Nachádza sa na sútoku riek Čita a Ingoda, leží na transsibírskej magistrále približne 700 km na východ od Irkutsku a má približne 312-tisíc obyvateľov.
Dejiny.
Mesto bolo založené v roku 1653 ako malá osada, v roku 1691 bola tu vybudovaná pevnosť a od roku 1851 má mestské práva. Po roku 1825 sem takisto utiekli dekabristi, cárovi odporcovia. Od roku 1903 mesto je napojené na transsibírsku železnicu a medzi rokmi 1920 a 1922 bolo hlavným mestom Ďalekovýchodnej republiky.
Polda (počítačová hra)

 
Polda je názov série siedmych počítových hier od českej firmy Zima Software pre PC a mobilné systémy Android a iOS. Ide o humorné adventúry, v hlavnej role ktorých vystupuje policajt Pankrác. Toho dabuje český herec Luděk Sobota, ostatné postavy v hre dabujú také osobnosti ako Petr Nárožný, Jiří Lábus, Oldřich Kaiser, Vlastimil Bedrna, Bohdan Tůma a iný. Polda 1 bol v roku 1999 najpredávanejšou hrou v Česku, je to tiež najpopulárnejšia česká adventúrna séria.
Polda 1.
Prvá časť zo série s názvom "Polda, aneb s poctivostí nejdřív pojdeš" vyšla v roku 1998. Autorom bolo štúdio SleepTeam. Pankrác, policajt v obci Lupany sa vydáva na stopu únosov v obci. Hra má 2D grafiku, viaceré humorné časti a je označovaná za českú adventúrnu legendu. Pozitívne je vnímaný hlavne dabing a postavy.
Polda 2.
V roku 1999 vyšla Polda 2, pokračovanie jednotky. Tentokrát ide o úplne nový príbeh v novom prostredí s novou grafikou, pričom hlavný hrdina je stále policajt Pankrác. V druhej časti Polda 2 sa Pankrác ocitne v mestečku Marsias, kde odhaľuje zločiny. Vznikla tu revolučná teória naklonovania ľudí, ktorú prevádzkuje firma DNA revolution. Na začiatku hry niekto podpálil hotel a Pankrác tento zločin vyšetruje.
Polda 3.
Hra Polda 3 vyšla v novembri 2000 a medzi novinky patrí zaradenie medzihier do hry. Opäť je hra graficky prepracovaná a Pankrác sa tentokrát v nej hrá úlohu súkromného detektíva. Rieši spočiatku len triviálny prípad, unesenie kuchára, no ako neskôr zistí, pôjde o väčší prípad.
Polda 4.
Štvrté pokračovanie série vyšlo vo februári 2002 a zavedie Poldu do rôznych destinácií. Je prvou hrou v sérii, ktorá používa renderovanú 3D grafiku s motion capture animáciami a ktorá sa týka cestovania v čase.
Polda 5.
Piata časť vyšla v novembri 2005, tri roky po štvrtej. Používa opäť 3D renderovanú grafiku a týka se cestovania v čase, Pankrác cestuje do rôznych historických období.
Polda 6.
Šieste pokračovanie bolo vydané po 9 rokoch (v decembri 2014) a bolo oznámené len pár týždňov pred vydaním. Hra využíva 2D kreslenú grafiku. Tentokrát sa Pankrác zhostí prípadu ukradnutia zoznamu víťazov Oscarov. Počas celej hry sa objavujú hollywoodske hviezdy, iné slávne osobnosti alebo narážky na nich (Barrack Obama, Jack Nicholson, Johnny Depp atď.).
Polda 7.
Na siedme pokračovanie série v júni 2020 autori spustili crowdfundingovú kampaň na serveri HitHit, kde sa podarilo už počas prvých dní vybrať celú požadovanú sumu. Polda rieši prípad mimozemského stroja a navštívi stretnutie najväčších celebrít sveta. Znovu sú tu parodované známe osobnosti, napríklad Sylvester Stallone, Paris Hilton, Andrej Babiš, Zuzana Čaputová, Donatella Versace, Naomi Campbell, Donald Trump, Elon Musk, Quentin Tarantino, Darth Vader a Jay-Z. Hra vyšla 15. apríla 2022.
Hodnotenie.
Jednotlivé diely hernej série Polda boli hodnotené následovne:
Irkutsk

Irkutsk () je mesto v Rusku. Nachádza sa v južnej Sibíri na rieke Angara približne 70 km od Bajkalského jazera. Je centrom Irkutskej oblasti, leží na transsibírskej magistrále, 5200 km od Moskvy a má približne 588 tisíc obyvateľov (2004). V roku 2016 malo spolu so svojou aglomeráciou okolo 1,1 milióna obyvateľov.
Nachádza sa vo Východnej Sibíri, na brehoch rieky Angara, na mieste prítoku rieky Irkut. Leží asi 66 km od jazera Bajkal. Má silne kontinentálne podnebie s veľkými zmenami teplôt. V dôsledku blízkosti seizmicky aktívnej oblasti jazera Bajkal sú tu časté slabšie zemetrasenia. Mesto bolo založené v 17. storočí. Je jedným z najväčších miest na Sibíri.
Polda

Polda (čs. poliš) môže byť:
Jakutsk

Jakutsk (rus. "Яку́tск") je mesto v Rusku. Nachádza sa na ruskom Ďalekom východe na rieke Lena, je centrom najväčšej ruskej republiky Jakutsko a má 267 983 obyvateľov (2010).
Mesto bolo založené v roku 1632 jenisejskými kozákmi pod vedením P.I. Beketova na pravom brehu rieky Leny ako opevnená osada. V priebehu desiatich rokov sa mesto presunulo na ľavý breh rieky. V 18. a prvej polovici 19. storočia bol súčasťou Sibírskej, neskôr Irkutskej gubernie. Od roku 1851 bol centrom Jakutskej oblasti.
Patrí medzi najchladnejšie mestá na zemi (v lete nad 30°C,v zime -70°C)
Mesto je dôležitou dopravnou križovatkou. Je križovatkou amursko-jakutskej cesty pre motorové vozidlá a železnice.
Vasiľ I. (Polacké kniežatstvo)

Vasiľ I. Sviatoslavič (po bielorusky: "Васілька Сьвятаслававіч", "Васілька I") (* 1080 - † 1144) polacké knieža (1132 - 1144), brat Eufrozíny Polackej.
Podľa svedectva Vasilija Nikolajeviča Tatiščeva bol vnukom Vladimíra II. Monomacha. Pravdepodobne vďaka tomu bol uchránený od deportácie niekoľkých kniežat do Byzantskej ríše v roku 1129. Podľa autora Ipatievskeho letopisu z roku 1118 v roku 1132 vyhnali z Kyjeva Izjaslava Mstislaviča a zvolili Vasiľa I. Sviatoslaviča za nové knieža.
V roku 1143 Vasiľ I. vydal svoju dcéru Máriu za jedno z kyjevských kniežat a o niečo neskôr v roku 1144 zomrel.
Ochsenhausen

Ochsenhausen je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 8 831 obyvateľov a rozlohu 59,96 km².
Geografia a poloha.
Mesto leží približne 15 km na východ od mesta Biberach an der Riß.
K mestu Ochsenhausen od reformy z roku 1975 patria tiež predtým samostatne obce "Reinstetten, Hattenburg, Mittelbuch" a časti mesta "Wennedach, Laubach, Eichen, Goppertshofen, Bebenhaus" a "Einöden".
Ekonomika a infraštruktúra.
Doprava.
Mesto Ochsenhausen leží na Spolkovej ceste 312 ("Bundesstraße 312") (Stuttgart–Memmingen).
Šport.
Stolnotenisové mužstvo "TTF Liebherr Ochsenhausen" - hralo svojho času v nemeckej 1. stolnotenisovej spolkovej liga ("1. Tischtennis-Bundesliga") a tiež aj v Európskej lige šampiónov ("European Champions League").
Igbo

Igbo alebo Ibo môže byť:
Ibo

Ibo môže byť:
IBO môže byť:
Kings River

Kings River môže byť:
Ron Wood

Ron Wood (* 1. jún 1947, Hillingdon, Middlesex, Spojené kráľovstvo) je britský rockový gitarista a maliar. Je známy vďaka účinkovaniu v kapelách The Jeff Beck Group, The Faces a hlavne The Rolling Stones. Členom The Rolling Stones je od roku 1974. 
Životopis.
Narodil sa ako najmladší z troch bratov. Obaja jeho starší bratia pracovali ako muzikanti a grafici. Ted zomrel v roku 2004 a Art o dva roky neskôr. Ako sám Ronnie hovorí jeho pôvod je rómsky. Konkrétne patrí k prvej generácii riečnych cigánov, ktorá sa narodila na súši. Od 14 rokov je závislý na alkohole. Svoju kariéru hudobníka začal v roku 1964 v kapele The Birds, v ktorej pôsobil ako gitarista. S touto skupinou hral krátku dobu pričom v roku 1967 sa pripojil k Jeff Beck Group, kde pôsobil ako basgitarista. V roku 1969 sa skupina rozpadla a spolu so spevákom Rodom Stewardom sa pridali ku kapele Small Faces, ktorá sa po čase premenovala na Faces. Tu začali jeho problémy s kokaínom, ktoré skončili operáciou a umelou nosnou prepážkou. Spolu s ostatnými nahral 3 štúdiové albumy a Faces dosiahli kultový status v USA a Európe. 
Počas posledného roku existencie "Faces" začal hrať ako doprovodný gitarista Rolling Stones na ich turné. Zároveň pracoval na sólo projektoch, v ktorých si zahral spolu s Georgom Harrisonom z Beatles a Keithom Richardsom z Rolling Stones. V roku 1971 sa oženil s Krissy Findlayovou. Ich vzťah vydržal do roku 1978, pričom už počas neho mal pomer s mnohými ženami napr. s manželkou Georga Harrisona, Pattie Boyd. Počas nasledujúcich rokov sa venuje stále sólo projektom a zároveň Rolling Stones, kde sa od roku 1990 stal plnohodnotným členom. 
Roku 1985 sa znova oženil s Jo Karslake, ktorá sa s ním však pre jeho pomer s ruskou čašníčkou Jekaterinou Ivanovovou v roku 2008 rozviedla. Ronnie vo svojej kariére spolupracoval s množstvom skvelých hudobníkov, ako sú Prince, Bob Dylan, David Bowie, Eric Clapton, Bo Diddlie, Ringo Starr, Aretha Franklin. Taktiež sa venuje výtvarnému umeniu a svoje práce pravidelne vystavuje. Od roku 2012 je znova ženatý so Sally Humphreysovou, ktorá čaká s ním dvojičky.
Ursela Monnová

Ursela Monnová (* 2. december 1950 Berlín-Frohnau) je herečka a speváčka. Ako dcéra Švajčiara a Írky má švajčiarske občianstvo.
Ursela Monn bola vydatá za anglického režiséra Ralpha Bridleho. Druhým manželom je Michael Wintzer. Má syna menom Marc (* 1981). Ursela Monn žije v Berlíne.
Kings River (prítok Liffey)

Kings River (ír. "Abhainn Rí") je rieka vo východnom Írsku. Je to najvýznamnejší ľavostranný prítok Liffey s dĺžkou .
Vzniká sútokom dvoch zdrojníc, Glashaboy Brook a Annalecka Brook, ktoré sa zlievajú na severnom úpätí vrchu Fair Mountain () v lesnatej oblasti pohoria Wicklow Mountains. "Glashaboy Brook" pramení na severozápadnom svahu vrchu Tonelagee () v nadmorskej výške cca , kým "Annalecka Brook" steká z južných svahov Mullaghcleevaunu () z nadmorskej výšky približne Od sútoku tečie rieka najprv na západ, z pravej strany priberá Ballinagee a výrazne meandruje. Postupne ďalej priberá Asbawn Brook a Glenogvore Brook zľava, Knockall Brook sprava a stáča sa smerom na sever. Zľava ešte priberá Douglas a Little Douglas Stream, a východne od obce Hollywood (neďaleko od osady Johnstown) ústi do vodnej nádrže Pollaphuca Reservoir.
Kebab

Kebab (z Perzština:کبابkabab, tiež kebap, kabab, kabob alebo kibob) je označenie jedla z grilovaného alebo na ražni pečeného mäsa. Pochádza zo stredného východu, strednej Ázie a južnej Ázie. 
Obyčajne je základom jahňacie alebo hovädzie mäso, ale používa sa aj kuracie mäso alebo ryby. Bravčové mäso sa nepoužíva v moslimských a židovských krajinách z náboženských dôvodov.
Gyros

Gyros je grécke jedlo rýchleho občerstvenia, ktoré je zložené z orezaných plátkov mäsa pečeného na vertikálnom grile, ktorý sa otáča pred zdrojom tepla. Mieru prepečenia je možné meniť zmenou intenzity zdroja tepla a vzdialenosťou zdroja tepla od mäsa. Názov pochádza z gréckeho slova , lebo mäso sa otáča na ražni.
Názov "gyros" môže označovať aj celý sendvič z chleba pita, ktorý sa podáva s rôznymi šalátmi a omáčkami. Plnený je väčšinou paradajkami, cibuľou, hranolkami a omáčkou tzatziki. Niekedy sa týmto termínom označuje druh sendviča a nie samotná náplň.
Podobné jedlá sú arabské šáwarmá a mexické tacos al pastor, všetky sú odvodené od döner kebabu , ktorý sa prvýkrát spomína v 19 stor. v meste Bursa.
KFC

KFC môže byť:
Finančná politika

Finančná politika môže byť:
Olej (všeobecne)

Olej má niekoľko podobných definícií:
Olej (presnejšie tzv. mastný olej) je prirodzenou súčasťou tzv. olejnatých rastlín, z ktorých sa získava lisovaním. Na technické účely sa olej získava z ropy, alebo sa vyrába synteticky.
Druhy olejov.
Delenie 1:
Delenie 2:
Tyrkysová

Tyrkysová je modrozelená farba s vlnovou dĺžkou 500 – 520 nm. Názov je odvodený od minerálu tyrkys.
Minské kniežatstvo

Minské kniežatstvo (po bielorusky: "Менскае княства", po rusky: "Минское княжество") vzniklo na začiatku 12. storočia v roku 1101 oddelením od Polackého kniežatstva na území medzi riekami Svisloč, Drisa a Berezina. Súčasťou tohto kniežatstva boli mestá Minsk, Druck, Barysaŭ, Zaslavľ a iné.
Za vlády prvého kniežaťa kniežatstva Gleba Vseslaviča (1101 - 1119) vypuli vojny proti Kyjevskej Rusi (1104 a 1116). Gleb Vseslavič si však vo vojnách nevedel rady a skončil v Kyjeve v zajatí, kde čoskoro po roku 1119 umrel.
Vojny pokračovali aj za vlády nástupcu Gleba Vseslaviča - Rastislava Gleboviča. Po skončení jeho panovania vládu v kniežatstve prebral Izjaslav Mstislavič (1129 - 1132) vnuk Vladimíra II. Monomacha a syn Mstislava Veľkého. V polovici 12. storočia však Glebovi synovia navrátili Minské kniežatstvo do svojich rúk a skoncovali s pokusmi polackých kniežat, ktorí si ho chceli podmaniť. V roku 1164 s pomocou litovských vojsk sa Rastislavovi Glebovičovi podarilo poraziť polacké knieža Ragnvalda III. a posilniť nezávislosť Minského kniežatstva od Polackého kniežatstva. V druhej polovici 12. storočia však vplyv litovských kniežat na Minské kniežatstvo začal rásť. Od druhej polovice 13. storočia boli minské kniežatá fakticky vazalmi litovských kniežat. Tie si v roku 1326 definitívne pripojil knieža Gediminas, a tým sa celé Minské kniežatstvo stalo súčasťou Litovského veľkokniežatstva.
Linoleum

Linoleum alebo lino je druh podlahovej krytiny. Je mäkké, vodeodolné, zvuk tlmiace, vyrobené na báze prírodného, alebo syntetického kaučuku, ktorý slúži ako spojivo pre výplň (korok, drevná hmota, tkanina, juta a pod.)
Často je zamieňané za podlahovú krytinu z PVC, linoleum je však hrubšie, mäkšie, viac pripomínajúce gumu.
História.
Po prvýkrát boli podlahové krytiny podobné linoleu vyrobené v roku 1844 E. Gollowayom. Pôvodne to bol korkový koberec, ktorého jednotlivé korkové časti boli spojené kaučukom alebo gutaperčou. 
V roku 1860 použil Walton ako spojivo korku namiesto kaučuku ľanový olej, odtiaľ názov linoleum, a kolofóniu (živica), ktoré sa stali základom výroby linolea. V niektorých typoch 
sa miesto korku v súčasnosti používa drevená múčka a podkladovou viažúcou vrstvou je jutová tkanina. 
Linoleum je 100% prírodný produkt, biologicky odbúrateľný, nenarušujúci životné prostredie. Od polovice 20. storočia je nahrádzané podlahovinami z polyvinylchloridu ("PVC"). Tieto sú menej horľavé, ľahšie, jednoduchšie vyrobiteľné a tým lacnejšie. Tak isto je možné na nich vytvoriť potlač imitujúcu iné povrchy - drevo, kameň a pod. Výhodami linolea sú aj možnosť lepenia a nižšia schopnosť nabiť sa statickou elektrinou ako PVC.
Použitie.
Linoleum je pre svoje hygienické a nealergénne vlastnosti využívané v priestoroch, kde žijú alergici, v nemocniciach a zdravotníckych zariadeniach. Rozmanitosť vzorov a intarzií rôznych farieb a tvarov vylepšuje vzhľad interiérov. Nevýhodou je nutnosť ošetrovania povrchu voskovaním, pretože bez úpravy povrch linolea oxiduje.
Rastislav (Polacké kniežatstvo)

Rastislav Glebovič (po bielorusky: "Расьціслаў Глебавіч") (* 1090 - † 1161/1162), minské (1140 - 1151 a 1158 - 1161/1162) a polacké knieža (1151 - 1158), syn minského kniežaťa Gleba Vseslaviča (1101 - 1119) prvého panovníka v Minskom kniežatstve.
Počas svojej vlády sa snažil o osamostatnenie Minska od Polackého kniežatstva. Po uväznení Ragnvalda III. minskými kniežatami, ho v roku 1151 Polačania zvolili za polacké knieža. Minské kniežatstvo v tom čase zdedil jeho brat Volodar Glebovič. Dňa 23. októbra 1157 na základe podpisu mierovej zmluvy medzi Dánskom a Minským kniežatstvom sa jeho príbuzná Sofia Volodarovna (dcéra Volodara Gleboviča) vydala za dánskeho kráľa Waldemara I..
V roku 1158 zaútočil na Druck, aby pomstil obyvateľstvo, ktoré vyhnalo odtiaľ jeho syna Gleba Rastislaviča. Mesto sa mu však nepodarilo obsadiť, pretože jeho bratia podpísali mier s Ragnvaldom III.. Navyše, v tom istom roku (1158) ho chceli polačania zavraždiť, svoj úmysel však zmiernili (zbavili ho vlády) a poslali ho do Minského kniežatstva, kde vládol do svojej smrti. Na prázdny polacký trón 8. júla 1158 opätovne zvolili Ragnvalda III.. Ten však s pomocou smolenských kniežat získal mesto Zaslavľ a po neúspešnom desaťmesačnom obliehaní Minsku podpísal s Rastislavom Glebovičom mierovú zmluvu.
Opäť však medzi Rastislavom Glebovičom a Ragnvaldom III. nastalo obdobie vojen. Hoci sa Ragnvaldovi III. spočiatku darilo, keď v roku 1160 počas výpravy na Minsk vyslobodil niekoľko svojich ľudí z väzenia a vrátil im majetky. V roku 1161 však z nepochopiteľných dôvodov znova vyprovokoval vojnu, ktorá bola preňho osudnou.
V roku 1162 Rastislav Glebovič umrel a minským kniežaťom sa stal Volodar Glebovič (1151 - 1158 a 1162).
Izjaslav III. (Polacké kniežatstvo)

Izjaslav III. Vasilevič (po bielorusky: "Усяслаў Васількавіч", "Усяслаў III") (* 1100 - † po 1180) polacké knieža (1162 - 1167 a 1167 - 1180) a syn Vasiľa I. Sviatoslaviča.
Prvé obdobie vlády (1162 - 1167).
Na trón sa dostal po roztržke (bitke) medzi Ragnvaldom III. a Volodarom Glebovičom v roku 1162. Po nej sa už Ragnvald III. do Polackého kniežatstva nevrátil, pretože bolo spustošené. Čoskoro však umrel. Polačania si teda za panovníka svojho kniežatstva vybrali Izjaslava II. Vasilieviča z Vicebska . Počas svojej vlády, namierenej proti minským kniežatám, ho podporovali nielen obyvatelia, ale aj jeho spojenci - smolenské kniežatá.
Druhé obdobie vlády (1167 - 1180).
Jeho vláda sa však skončila v roku 1167, keď litovské vojská vrhli do žalára vo Vicebsku a na tróne ho vystriedal Volodar Glebovič. Po jeho krátkom jednoročnom panovaní (1167) sa však s pomocou smolenského kniežaťa Romana, od ktorého sa dozvedel, že tiahne proti Volodarovi, dostal z väzenia a znova sa stal polackým kniežaťom. V roku 1180 však smolenským kniežatám vyhlásil vojnu, koncom ktorej zomrel.
Sklená vata

Sklen(en)á vata alebo sklen(en)á vlna je tepelno a zvukovo izolačný materiál vyrobený zo sklenených vláken. Sklo je obvykle pre zvýšenie pružnosti a zníženie lámavosti upravené. Úprava spočíva jednak v pridávaní hliníka (Al) do taveniny skla, alebo obalením vláken do vinylacetátových disperzií. Sklenená vata sa vyrába z 6 – 9 μm hrubých vláken. Vlákno je odolné voči vysokým teplotám – do 550 °C.
Vlákna sa sekajú a stlačeným vzduchom nafúkajú do vrstvy požadovanej hrúbky, ktorá sa následne lisuje do pásu. Ten sa reže na jednotlivé dosky.
Vata či už vo forme dosák, alebo voľná sa používa hlavne ako tepelná izolácia. 
Výhody.
Výhodou je, že materiál je anorganický, sterilný, nealergický, nehorľavý, do stanovenej teploty nemäknúci, odolný voči olejom, riedidlám a väčšine bežných chemických látok (okrem kyseliny fosforečnej, hydrofluórovej a silných zásad), nehnijúci, nenasakujúci, vodeodolný, nenapádajú ho huby, baktérie ani vyššie živočíchy napr. hlodavce, má vysokú pružnosť, stlačiteľnosť, dlhodobú stálosť (ak nie je mechanicky namáhaný, je prakticky večný). Zároveň je to však čisto prírodný materiál, ktorý sa mechanickým pôsobením mení na kremičitý prach, ktorý je bežnou súčasťou pôdy.
Nevýhody.
Nevýhodou sú samotné sklené vlákna, ktoré sú tenké a zabodávajú sa do ľudskej pokožky, z ktorej sa ťažko odstraňujú. Nebezpečné sú zvlášť pre oči a dýchacie cesty. Z dýchacích ciest sa uvoľňuje len postupne hlienom alebo zarastá v tkanive pľúc, kde je tento materiál potom prakticky nevylúčiteľný. Existujú dohady, že v pľúcach môže pôsobiť karcinogénne. Pri manipulácii so sklenou vatou sa odporúča používať respirátor.
Volodar (Polacké kniežatstvo)

Volodar Glebovič (po bielorusky: "Валадар Глебавіч") (* 1090 - † po 1167), minské (1151 - 1158 a 1162) a polacké knieža (1167), syn minského kniežaťa Gleba Vseslaviča a brat Rastislava Gleboviča.
Dňa 5. júna 1135 sa oženil s dcérou Boleslava III. Krivoústeho (vdovou švédskeho kráľa Magnusa Silného). Podľa jednej z vezii bol tento manželský zväzok uzatvorený s cieľom uzatvoriť zväz polackých kniežat s Boleslavom III. proti dánskemu kráľovi Erikovi II. a následníkom kyjevského kniežaťa Vladimíra Monomacha.
Lecco

Lecco je hlavné mesto rovnomennej provincii v Lombardsku. Podľa údajov z roku 2006 je počet obyvateľov mesta 47 000. Nachádza sa 50 km severne od Milána a leží na juhovýchodnom konci jazera Como. Jazero sa zužuje na rieku Adda, v meste boli vybudované mosty cez ňu pre lepšiu komunikáciu. V Lecce sa nachádzajú tri mosty: most Azzone Viscontiho, most Kennedyho a most Alessandra Manzoniho.
Hospodárstvo mesta bývalo založené na priemysle, hlavne železnom, v súčasnosti je dominantným hlavne tretí sektor.
Sídli tu futbalový klub Calcio Lecco 1912, ktorý hrá v Serie C1.
Externé odkazy.
Oficiálna stránka
Rečnícka otázka

Rečnícka otázka (iné názvy: rétorická otázka, básnická otázka, deliberatívna otázka, rozvažovacia otázka) je otázka, ktorá aj napriek opytovacej intonácii obsahuje tvrdenie, záver myšlienky.
Ako poetický a rétorický prvok bola známa už v antike. Používala sa vo všetkých žánroch rečníckeho štýlu. Dnes je príznakom patetického štýlu. Na doplňovaciu rečnícku otázku začínajúcu sa opytovacím zámenom sa očakáva záporná odpoveď ("Kto z vás je proti prírode? Nikto."), na zisťovaciu otázku obsahujúcu zápor ("Či nechceme sa mať všetci lepšie? Áno.") kladná odpoveď. Na rečnícku otázku často nečakáme odpoveď, lebo vyplýva z textu.
Rečnícke zvolanie

Rečnícke zvolanie alebo básnické zvolanie alebo exklamácia vyjadruje citový vzťah autora k obsahu výpovede. Prejavuje sa to vo forme zvolacej vety, často v rozkazovacom spôsobe:
Parentéza (jazykoveda)

Parentéza (gréc. παρένθεσις - vsuvka) alebo vsuvka je samostatný, do vety vsunutý výraz alebo veta. Prináša doplnkovú informáciu, ktorá vysvetľuje a zdôvodňuje predchádzajúcu časť výpovede. V umeleckom štýle sa vyskytuje v reči postáv i v reči rozprávača:
""Kto sa trochu lepšie díval po Tichej doline, videl všeličo: Nielen to, že tam možno robiť pekné túry, niekedy aj enormne exponované - ako to robil Mišo Pogáň s generálom Laudonom - nielen to, že sa tam dobre lyžovať na všelijakom snehu a v chate sa večer zabávať... V Tichej doline bolo aj niečo iného." (A. Bednár, Sklený vrch)"
Pejoratívum

Pejoratívum () je slovo so záporným expresívnym zafarbením, so zhoršovacím, hanlivým významom (napr. hlupák, babroš, nafúkanec). Poukazuje na negatívne ľudské vlastnosti.
Pejoratívnosť je zhoršovací, hanlivý, zhoršujúci, príhanlivý význam. Slovo môže byť pejoratívne samo osebe, alebo v určitom kontexte.
Opakom pejoratíva je melioratívum (zjemňujúce slovo).
Pleonazmus

Pleonazmus (gréc. πλεονασμός - prebytok, nadbytok) je štylistická figúra, ktorá sa zakladá na opakovaní a hromadení slov rovnakého alebo blízkeho významu. Obyčajne ide o (chybné) nadbytočné hromadenie synonymických výrazov rôzneho slovného druhu. Pleonazmom sa výpoveď spomaľuje alebo určitá skutočnosť zdôrazňuje.
Nezámerné pleonazmy sú najčastejšie dôsledkom neznalosti významu slov a považujú sa za štylistickú chybu. Napríklad keďže slovo "darček" znamená "vec danú alebo získanú zadarmo", je zbytočné za ňu umiestňovať slovo "zdarma."
Pleonazmy podľa počtu slov.
Najčastejšie sa v jazyku vyskytujú dvojslovné pleonazmy ("židovská synagóga, pôvodný originál, jedinečný unikát, ja osobne [si myslím...]"), prípadne aj viacslovných pomenovaní (biftek z hovädzieho mäsa).
V jazyku sa môžu vyskytovať aj jednoslovné pleonazmy. Najčastejšie vznikajú nadbytočnou predponou, napr. pridaním predpony "naj-" ("najjedinečnejší)."
Pleonazmy podľa oblasti jazyka.
Pleonazmus môže mať charakter lexikálny (darček zdarma) alebo syntaxový, keď sa uvádza slovo, ktoré nie je z pohľadu gramatiky potrebné.
Príklady syntaktických pleonazmov.
Príkladom je v angličtine pripájanie vedľajšej vety pomocou "that": I know "that" you are coming.
Sarkazmus

Sarkazmus (gréc. sarkadzein - zatínať do mäsa) je uštipačný, bezohľadný, zraňujúci výsmech sprevádzaný cynickým autoritatívnym postojom. Zvyčajne vyjadruje aj pohŕdanie. Na rozdiel od irónie, ktorá chce byť pochopená, sarkazmus komunikáciu skôr prerušuje a odmieta.
Parentéza

Parentéza môže byť:
Boris (Polacké kniežatstvo)

Boris Davidovič (po bielorusky: "Барыс Давыдавіч") (* 1130 - † 1186) polacké knieža (1180 - 1186) a príbuzný Eufrozíny Polackej.
Záhadný panovník.
Tohto panovníka nespomínajú ani ruské ani livónske historické kroniky. Na základe poznámok Vasilija Nikolajeviča Tatiščeva je známy len z Polackého letopisu, ktorého existencia sa datuje približne do roku 1217.
Letopis a udalosti v ňom popísané viacerí ruskí historici považujú za kontraverzné:
Vladimír I. (Polacké kniežatstvo)

Vladimír I. Volodarovič Polacký (po bielorusky: "Уладзімер Полацкі") v kronikách tiež Vladimírko Volodarevič ("Владимирко Володаревич") alebo Woldemaro de Ploceke (* 1140 - † 1216), minské (1182 - 1186) a polacké knieža (1186 - 1216), syn Volodara Gleboviča.
Pôvod.
Pôvod kniežaťa Vladimíra I. Polackého je sporný a nedá sa porovnávať s ostatnými kronikami, pretože ho určite spomína iba letopisec Henrich Let v Kronike Livónska. Z historického hľadiska však niet o postave tohto kniežaťa pochýb.
Suharto

Suharto (* 8. jún 1921, Kemusuk, Yogyakarta - † 27. január 2008, Jakarta, Indonézia) bol indonézsky vojenský a politický vodca. V Indonézskej národnej revolúcii slúžil ako vojenský dôstojník, ale najznámejší je ako dlhovládnúci druhý prezident Indonézie, keď v úrade pôsobil od roku 1967 do roku 1998. Suharto označený za najskorumpovanejšieho lídra sveta. Okrem toho bol známy svojou diktátorskou vládou a masakrami disidentov.
Izraelská vesmírna agentúra

Sochnut ha-halal ha-Jisraelit hebr. סוכנות החלל הישראלית – "sochnut ha-halal ha-jisraelit"; angl. Israel Space Agency, slov. Izraelská vesmírna agentúra (skratka: ISA) je izraelská štátna agentúra zaoberajúca sa vesmírom.
História.
Agentúra bola založená v júni roku 1983 ako hlavná koordninátorka kozmického programu Izraela nadväzujúca na Národný úrad pre kozmický výskum známy skôr pod skratkou NCSR (National Committee for Space Research), ktorý bol založený v roku 1960.
Súčasný program.
Kozmická agentúra je zameraná na vysielanie vojenských a komerčných družíc do vesmíru. Na rozdiel od väčšiny kozmických agentúr sú jej hlavnou náplňou vojenské a komerčné projekty, ktoré zďaleka predbehujú vedecké projekty. Spolu s Ruskom a Dánskom vypustí TAUVEX (Tel-Aviv UV Explorer), ktorý má slúžiť na výskum UV vĺn, na rakete Proton.
Zázemie.
ISA má dobré priemyselné zázemie. Izrael je vysoko industrializovaný, čo poskytuje dobré východiská pre budovanie zložitých družíc. Izrael je tradičným silným spojencom USA, ktoré Izrael podporujú (či už ide o predaj zbrojných systémov, technológií alebo o finančnú pomoc a pôžičky). Úzko spolupracujú aj agentúry ISA a americká NASA. Ročný rozpočet agentúry sa pohybuje okolo 50 miliónov dolárov.
Izrael vstúpil medzi krajiny s kozmickým programom vypustením prvého satelitu v roku 1988. Išlo o satelit z radu OFEQ. Ďalším medzníkom bola havária raketoplánu Columbia, na ktorej palube zahynul prvý izraelský kozmonaut plukovník Ilan Ramon. V súčasnosti ISA vyvíja nový rad pozorovacích teleskopov a malých (lacných) družíc.
Vynález skazy

Vynález skazy () je fantasticko-dobrodružný román Julesa Verna varujúci pred nebezpečenstvom zneužitia vedeckých objavov. Pirát Ker Karaje (alias gróf d'Artigas) unesie zo sanatória Heatful-House na americkom pobreží francúzskeho vynálezcu Thomasa Rocha a jeho ošetrovateľa Gaydona (inžiniera Simona Harta) na škuner Ebbu a potom ho prevezie do svojho úkrytu na Back-Cupe, aby sa zmocnil jeho vynálezu (bleskometu). Roch je zaujatý vynálezom a spolupracuje za peniaze s pirátmi. Neskôr Simon Hart pošle v malom súdku správu, ktorú nájdu na Bermudách. O vynález majú záujem mnohé strany, z nebezpečných situácií únoscovia vyviaznu najskôr s jeho pomocou. Vynálezca si uvedomí svoje postavenie až vtedy, keď má zbraň otočiť proti lodi so zástavou svojej vlasti. Obráti svoj vynález proti pirátom, vyhodí ostrov do povetria a sám pri výbuchu zahynie. 
Adaptácie.
Podľa románu natočil český režisér Karel Zeman film "Vynález zkázy" (1958).
Bruno Baião

Bruno Baião (* 28. september 1985 - † 15. máj 2004) bol portugalský futbalista, kapitán jedného z mládežníckych portugalského klubu S.L. Benfica. Zomrel na zástavu srdca.
Steven Seagal

Steven Frederic Seagal najviac známy ako Steven Seagal (* 10. apríl 1952) je americký herec, režisér, scenárista, a bluesový spevák ktorý má americké, srbské a ruské občianstvo. Do všeobecného povedomia vstúpil predovšetkým vďaka úlohám v akčných filmoch zo začiatku 90. rokov, ako napríklad "Prepadnutie v Pacifiku" alebo "Bleskový muž". Okrem kultúry sa venuje ochrane prírody a Aikidu, (7 Dan).
So spoločníkom Juliusom R. Nassom sú spoluvlastníkmi produkčnej spoločnosti Seagal/Nasso Productions.
Vexilológia

Vexilológia (z latinského "vexillum" = prápor rímskych kohort) je historická vedná disciplína, ktorá sa zaoberá výskumom vlajok, práporov, štandárd a iných podobných symbolov.
Pan European Game Information

Pan European Game Information (PEGI) je európsky systém hodnotenia obsahu elektronických hier. Systém vyvinula Európska federácia interaktívneho softvéru ("Interactive Software Federation of Europe", ISFE) a začal sa používať v Apríli 2003. Momentálne PEGI používa 30 krajín Európy.
Systém PEGI slúži na to, aby sa spotrebitelia nestretli s hrami, ktoré nie sú vhodné pre ich vekovú kategóriu. Systém podporujú popri najväčších výrobcoch konzol, ako sú napríklad PlayStation, Xbox a Nintendo aj vydavatelia a vývojári interaktívnych hier v celej Európe.
Hodnotenia podľa veku.
PEGI má päť vekových kategórií, v Portugalsku sa používa mierne modifikovaný štandard:
V júni 2009 sa zaviedli nové farebné značenia:
Hodnotenie obsahu.
Systém definuje osem značiek varujúcich pred nevhodným obsahom:
Kde sa používa PEGI.
PEGI sa používa v 30 krajinách.
Predslav

Predslav alebo Preslav (9. storočie) bol pravdepodobne tretí syn veľkomoravského panovníka Svätopluka I.
Primárny zdroj, ktorý o ňom informuje je Cividalský evanjeliár. Ten ho uvádza v tvare „predezlaus“ alebo „Predeslaus“. Nepriama zmienka sa nachádza v spise byzantského cisára Konštantína VII. "O spravovaní ríše" (, ).
Predpokladá sa, že Predslav bol najstarší syn Svätopluka I. (a jeho manželky Svätožizne) a že zomrel pred rokom 894 alebo sa stal kňazom. Iná možnosť je, že meno Predslav je iba skomolenina mena Slavomír.
Predslavovo meno by sa mohlo odrážať v mene mesta Bratislava, ale tento názor nie je úplne jednoznačne prijímaný.
Enemy of the Enemy

Enemy of the Enemy je album britskej skupiny Asian Dub Foundation vydaný 3. februára 2003.
Moe Szyslak

Morris „Moe“ Szyslak (v českom znení „Vočko“) je fiktívna postava zo seriálu Simpsonovci. V originálnom znení postavu dabuje Hank Azaria.
Je ilegálnym prisťahovalcom z Holandska a majiteľom svojho baru (Moe's Tavern), kde pracuje ako barman. Tu zároveň často býva a diskutuje s pravidelnými zákazníkmi: Barneym Gumblom, Homerom Simpsonom, Lennym a Carlom. Je najškaredším obyvateľom Springfieldu, z čoho má komplexy a niekoľkokrát sa pokúsil o samovraždu. V prvých sériach seriálu bol často obeťou Bartových telefonátov, v ktorých si z neho robí srandu.
Povaha.
Vočko je vykreslený so všeobecne nepríjemnou povahou: má krátku, prudkú, povahu, hrubý a nediplomatický spôsob vyjadrovania a náladu, ktorá rýchlo kolíše medzi hnevom, ľahostajnosťou a samovražedným zúfalstvom (posledná z týchto vlastností sa v neskorších epizódach seriálu prejavovala výraznejšie). Má každoročnú vianočnú tradíciu pokusov o samovraždu, ale jeho pokusy sú vždy komické a končia neúspešne (napríklad pristátie na teplovzdušnom balóne po skoku z lietadla) a na samovražednú linku už volal toľkokrát, že mu zablokovali číslo.
Je ľahko podrážditeľný a často ohrozuje návštevníkov svojho baru brokovnicou, ktorú má za pultom. Je tiež dôverčivý a nekonečné množstvo Bartových úspešných žartovných telefonátov do jeho baru ho obzvlášť rozčuľuje.
Občas sa však tiež ukáže, že má sentimentálnu a starostlivú stránku osobnosti, napríklad predčíta chorým deťom a bezdomovcom, hoci je ohľadom takého správania tajnostkársky. V interakciách s rôznymi priateľkami sa u neho tiež prejavuje skutočná obetavosť a láskavosť (a tiež neobvyklé zlepšenie jeho nálady), hoci sa nevyhnutne objavujú negatívne prvky jeho osobnosti, ktoré všetko kazia.
Výpoveď

Výpoveď môže byť:
Lino

Lino môže byť:
Insekticíd

Insekticíd je prípravok určený na hubenie hmyzu (resp. článkonožcov všeobecne) v jeho rôznych vývojových štádiách. Insekticídy sa používajú hlavne v poľnohospodárstve na ničenie hmyzu poškodzujúceho pestované kultúrne plodiny, na ochranu ovocia pred škodcami resp. na jeho ochranu pri jeho uskladňovaní, ochranu lesov, ako prostriedok hygieny v priestoroch obývaných ľuďmi a pod. 
Insekticíd je obvykle chemická látka napadajúca nervový systém hmyzu alebo jeho dýchacie cesty a to i pri kontakte hmyzu s ním cez povrch jeho tela. Existujú tiež insekticídy na báze baktérií a vírusov. Sú tiež insekticídy narušujúce cyklus rozmnožovania hmyzu. Niektorý hmyz si však dokážu vytvoriť imunitu prenosom vlastností (alel), odolnosti. Keďže hmyz sa rozmnožuje rýchlo aj prenos týchto imunitných vlastností je rýchly. Preto je neustála potreba vyvíjania nových insekticídov.
Značná časť chemických insekticidov spadá medzi organofosfáty.
Insekticídy pôsobia na hmyz usmrtením, odpudivým účinkom, prilákaním alebo negatívnym reprodukčným účinkom.
Repelenty.
Špecifický typ insekticídov sú repelenty, látky určené na odpudzovanie škodlivého hmyzu, najčastejšie používané ako ochrana pred bodnutím komárov. Moderný typ repelentov sú odpudzovacie náplaste, napríklad Kite Mosquito Patch vyvinutý na University of California.
Alela

Alela alebo alelomorfa je dedičný základ znaku, jedna z viacerých alternatívnych foriem génu. 
Gén je úsek nukleovej kyseliny DNA, kódujúci určitý znak jedinca. Gén sa skladá obvykle z dvoch alel, pričom každá pochádza od jedného rodiča. Alely určujú, ako sa znak prejaví v organizme. 
Príkladom je gén farby očí, alely sú jednotlivé druhy farby (zelená, modrá, hnedá…) 
Podľa toho, aké alely sú v géne, tak sa prejaví znak, ktorý je génom kódovaný. Podnebie a vplyvy okolia nemenia genetickú informáciu. Môžu sa však uprednostniť niektoré znaky - alely - tým, že sú v určitom prostredí výhodnejšie. Tak budú jedinci s týmito alelami úspešnejší a nakoniec vytlačia tých menej úspešných. Genetická informácia je jedincovi daná pri jeho vývoji a až do jeho smrti sa nemení.
Každý jedinec dostáva v priebehu dedenia od matky i od otca pre každý znak jednu alelu. Pre jeden znak má teda jedinec dve alely. U alelového páru zodpovedného za vývin nejakej vlastnosti sú dve rozličné alely: alela A a alela B. V rámci dedenia sú možné rozličné kombinácie týchto alel. Jedinec ktorý zdedí obidve alely A, čiže AA, prevezme vlastnosť A. Jedinec, ktorý zdedí alely B, čiže BB, prevezme vlastnosť B. Jedinec, ktorý zdedil kombináciu AB, má v sebe vlastnosť A aj B, dominantnejšia vlastnosť (napr. A) sa prejaví vonkajším prejavom. Jedinec je však i nositeľom alely B, ktorá sa môže ďalej dediť. Ak sa potomok neskôr - aj o niekoľko generácií ďalej - skombinuje s jedincom, ktorý je taktiež nositeľom alely B, môže sa vyskytnúť nový jedinec, ktorý zdedí obidve alely B a prejaví sa uňho vlastnosť B. 
Gény, a tým aj alely, podliehajú genetickým mutáciám, ktoré, ak sú životaschopnejšie ako pôvodná genetická výbava, prirodzeným výberom vylepšujú vlastnosti jedincov.
Južný Male

Južný Mále ("Mále Atolu Dekunuburi" doslova "Južný atol Mále, angl. prepis "Maale Atholhu Dhekunuburi") je prírodný atol na Maldivách v Indickom oceáne. Je súčasťou administratívneho atolu Káfu. Nachádza sa na ňom 30 ostrovov, 16 obývaných z toho 3 stálo, zvyšné ostrovy sú neobývané.
Mále Atolu Dekunuburi sa nachádza na východnej časti Maldív. Od susedného Mále Atolu Uturuburi ho oddeľuje prieliv Vádú Kandu (ang. Vaadhoo Kandu), široký . Západne sa nachádza zemepisný atol Ari, na juhu sa nachádza prírodný atol Felide.
Atol je asi dlhý (severojužným smerom) a asi široký (východo-západným smerom).
Obývané ostrovy: Guli, Guraidú, Máfusi
Externé odkazy.
Stránka Oceandots + obrázok atola z vesmíru - anglicky
Kvantová gravitácia

Kvantová gravitácia je súbor otázok vo fyzike, na vyriešenie ktorých je potrebné poznať aj správnu teóriu gravitácie (ktorou je s veľkou presnosťou všeobecná teória relativity Alberta Einsteina), aj kvantovú mechaniku. Typické javy študované v kvantovej gravitácii sú výroba kvánt gravitačných vĺn, tzv. gravitónov, ich rozptyl, vyžarovanie čiernych dier a „kvantová pena“, teda chaotický a bublajúci stav časopriestoru na najkratších vlnových dĺžkach.
Ukazuje sa, že je veľmi ťažké vytvoriť teóriu, ktorá rešpektuje aj všeobecnú relativitu, aj kvantovú mechaniku. Najnádejnejšie spôsoby, ako obe kľúčové teórie uzmieriť, sú teória strún a slučková kvantová gravitácia
Pillersdorfova ústava

Pillersdorfova ústava alebo aprílová oktrojovaná ústava bola ústava vyhlásená (oktrojovaná) 25. 4. 1848 (teda v rámci revolučného roka 1848) v Rakúskej monarchii okrem území Uhorska, Chorvátska a Lombardska-Benátska, ktorá však nebola nikdy realizovaná, lebo už v máji bola odvolaná. Išlo o prvú ústavu v pravom slova zmysle v Rakúskej monarchii. Dnes je pomenovaná je podľa rakúskeho ministra vnútra Pillersdorfa.
Vznikla z iniciatívy jozefínskych byrokratov, ktorí v začiatkoch revolúcie ovládli konštitučné hnutie. Bola centralistická a nereflektovala národnostnú realitu. Nespokojnosť s ňou vyvolala druhú revolučnú vlnu.
Juraj Halenár

Juraj Halenár (* 28. jún 1983, Trnava – † 29. jún 2018, Bratislava) bol slovenský futbalista a reprezentant Slovenska. Po oslave svojich 35. narodenín dňa 28. júna 2018 bol nezvestný a 30. júna 2018 bol nájdený bez známok života vo Vrakunskom lesoparku v Bratislave. Najpravdepodobnejšia verzia sa javí ako samovražda. Zanechal po sebe jedného syna.
Klubová kariéra.
Odchovanec trnavskej Lokomotívy obliekol postupne dresy troch bratislavských klubov. Prvý ligový gól strelil v drese Interu Bratislava 4. mája 2002 v stretnutí s Tatranom Prešov (3:0). S Artmediou Petržalka postúpil do skupinovej fázy Ligy majstrov 2005/2006. V 2. predkole zaznamenal v zápase s Celticom Glasgow (5:0) hetrik, čím prispel k najvyššej prehre slávneho škótskeho klubu v európskych pohároch. Majstrovské tituly získal s Artmediou Petržalka aj so Slovanom Bratislava. Po Róbertovi Semeníkovi druhý hráč, ktorý v slovenskej futbalovej lige dosiahol hranicu 100 gólov. Stý ligový gól strelil v drese Slovana 9. novembra 2011 proti Banskej Bystrici (3 : 2). Počas jesennej časti sezóny 2014/2015 sa stal so 125 gólmi historickým rekordérom slovenskej futbalovej ligy.
Reprezentačná kariéra.
Zúčastnil sa už v mládežníckych reprezentáciách, na ME hráčov do 19 rokov 2002 bol členom mužstva, ktoré získalo bronzové medaily. Na MS hráčov do 20 rokov 2003 v Spojených arabských emirátov postúpilo Slovensko do osemfinále, kde prehralo s neskorším majstrom sveta Brazíliou 1 : 2 po predĺžení. V seniorskej reprezentácii debutoval 17. novembra 2007 v Prahe v stretnutí s Českom (1 : 3).
Úspechy.
Klubové
Reprezentačné
Individuálne
Osobná zóna

Osobná zóna je vzdialenosť okolo človeka, do ktorej zásah cudzou osobou (t. j. inou než rodinný príslušník, priateľ či partner/partnerka) je danému človeku nepríjemný (horšie komunikuje, viac sa potí a podobne). Líši sa mierne od človeka k človeku a značne pre jednotlivé kultúrne/geografické oblasti.
Osobné zóny pre Slovensko (?):
Virtuálna komunikácia

Virtuálna komunikácia je komunikácia, kde jedna alebo viacero strán je nereálnych. Komunikácia sa stáva domnelov, respektíve nepravdivou, vzhľadom na realitu v jednom alebo vo viacerých aspektoch. Je to komunikácia prostredníctvom internetu alebo e-mailu.
Laupheim

Laupheim je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 19 279 obyvateľov a rozlohu 61,78 km².
Geografia a poloha.
Mesto Laupheim leží približne 20 km severne od mesta Biberach an der Riß a 20 km na juh od mesta Ulm. Nachádza sa na spolkovej ceste B 30 ("Bundesstraße 30") (Ulm - Friedrichshafen). Cez mesto preteká malá rieka "Rottum". Laupheim je druhým najväčším mestom v krajinskom okrese Biberach.
K mestu Laupheim patria jeho časti (v minulosti samostatné obce): "Baustetten" (2 032 obyvateľov), "Bihlafingen" (689 obyvateľov), "Obersulmetingen" (1 201 obyvateľov) a "Untersulmetingen" (1 788 obyvateľov).
Kultúra a pamiatky.
Mesto Laupheim sa nachádza na švábskej barokovej ceste ("Oberschwäbischen Barockstraße")
2007 TU24

2007 TU24 je planétka, ktorá bola objavená programom Catalina Sky Survey v Arizone 11. októbra 2007. Podľa odhadov má priemer 250 metrov. 29. januára 2008 sa planétka priblížila k Zemi na vzdialenosť 1,4418-násobok polomeru obežnej dráhy Mesiaca o 8:33 svetového času. Bolo to najbližšie známe priblíženie planétky k Zemi až do roku 2027. Pri najväčšom priblížení mala zdanlivú hviezdnu veľkosť 10,3; bola teda asi 50-krát slabšia na to, aby ju bolo možné vidieť voľným okom.
Užovka

Užovka môže byť:
2007 WD5

2007 WD je planétka s priemerom približne 50 metrov skupiny Apollo, ktorá patrí medzi blízkozemské planétky a tiež medzi krížiče obežnej dráhy Marsu. Objavil ju 20. novembra 2007 Andrea Boattini v rámci programu Catalina Sky Survey. Prvotné pozorovania vzbudili medzi vedcami vzrušenie, keď sa zistilo, že existuje pravdepodobnosť 1:25, že 30. januára 2008 sa zrazí s Marsom. Ďalšie pozorovania z 9. januára 2008 upravili pravdepodobnosť zrážky na 1:10000.
Interaktívny film

Interaktívny film je podžáner počítačových hier kategórie adventúry. Je zložená výlučne z plných videosekvencií animovaného alebo hraného filmu. Tento žáner postupne vyšiel z módy a takmer upadol do zabudnutia, tento termín sa občas používa v hanlivom kontexte na označenie hier, ktoré sa zameriavajú hlavne na scény na úkor samotnej hry.
Altheim

Altheim môžu byť miesta:
Altheim (pri Ehingene)

Altheim je malá obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 571 obyvateľov a rozlohu . 
Geografia a poloha.
Obec Altheim leží na okraji pohoria Švábska Jura a na okraji údolia rieky Dunaj, na juhozápad od mesta Ulm blízko mesta Ehingen. 
Obec susedí na severe s mestom Schelklingen, na východe s mestom Erbach, na juhu s mestom Ehingen a na západe s obcou Allmendingen. 
Politika.
V roku 1971 bolo dohodnuté spoločné správcovstvo obce so susednou obcou Allmendingen. Starosta Robert Rewitz je súčasne aj starosta obce Allmendingen.
Scolecophis

Scolecophis, po slovensky užovka, je rod z čeľade užovkovité s jediným druhom
užovka stonôžkožravá "(Scolecophis atrocinctus)".
Žije v Strednej Amerike (Guatemala, Honduras, Salvádor, Nikaragua, Kostarika), má na sebe čierne pásy, ktoré sa striedajú s pásmi, ktoré sú červenkasté na chrbáte a skôr biele na bokoch. Živí sa stonožkami.
Nerodia

Nerodia, po slovensky užovka, je rod z čeľade užovkovité.
Väčšinou žijú vo alebo tesne pri vode. Živia sa rybami, obojživelníkmi a hlodavcami. Ich výzor sa pomerne líši, sú to ale pomerne mohutné hady, väčšinou sú primárne hnedé alebo olivovo zelené.
Regina (rod)

Regina, po slovensky užovka, je rod z čeľade užovkovité. Tieto hady sa živia rakmi a žijú v južných a východných Spojených štátoch.
Regina

Regina (lat. kráľovná) môže byť:
Seminatrix

Seminatrix, po slovensky užovka, je rod z čeľade užovkovité s jediným druhom užovka bahenná "(Seminatrix pygaea)".
Žije v juhovýchodných Spojených štátoch. Sú to malé, tenké vodné hady, dlhé 35 – , čiernej farby s bledooranžovým alebo červeným bruchom.
Storeria

Storeria, po slovensky užovka, je rod z čeľade užovkovité.
Žije hojne v USA, Mexiku a okolí. Väčšinou sú prevažne hnedej farby.
Thamnophis

Thamnophis, po slovensky užovka, je rod z čeľade užovkovité.
Žijú v USA, Kanade a okolí väčšinou pri vode. Majú rôzne farby, ale spoločný majú svetlý chrbtový a bočný pás. Živia sa najmä dážďovkami, sliziakmi, obojživelníkmi a malými hlodavcami.